29/10/2020 | Administración LocalMunicipal
Cedeira
Medidas para actividades de ocio nocturno do Concello de Cedeira

ANUNCIO MEDIDAS PARA ACTIVIDADES DE OCIO NOCTURNO DO CONCELLO DE CEDEIRA Mediante acordo adoptado pola Xunta de Goberno Local do día 21 de outubro de 2020, aprobáronse as seguintes medidas para as actividades de ocio nocturno do Concello de Cedeira: Os establecementos con título habilitante municipal en vigor de lecer nocturno poderán achegar declaración responsable para espectáculo público e actividade recreativa extraordinaria (namentres dure a orde de peche do lecer nocturno), sempre e cando o establecemento reúna as condicións para dito espectáculo público ou actividade recreativa extraordinaria das contempladas no Decreto 124/2019, do 5 de setembro, polo que se aproba o Catálogo de espectáculos públicos, actividades recreativas e establecementos abertos ao público na Comunidade Autónoma de Galicia, e coas seguintes condicións: a) O exercicio de dita actividade será extraordinario e limitado no tempo, só durante o tempo que dure o peche do lecer nocturno marcado polas autoridades sanitarias. Unha vez remate a orde de peche de ocio nocturno, a declaración responsable de actividade extraordinaria perderá o seu efecto e seguirá en vigor o título habilitante de lecer nocturno do que dispoña o establecemento b) Deberán de cumprirse as condicións da actividade extraordinaria que estean en vigor, tanto as referidas á propia actividade (horarios e demais condicións de exercicio) como as que se indiquen por parte das autoridades sanitarias ou outras competentes que lle sexan de aplicación c) Para os efectos do indicado, os titulares de establecementos con título habilitante para actividade de ocio nocturno (discotecas, pubs, cafés-espectáculo, salas de festas, así como as salas de concertos que desenvolvan as súas actividades de forma análoga aos anteriores, e os establecementos afectados pola disposición transitoria 2.ª do Decreto 124/2019, de 5 de setembro) deberán achegar a seguinte documentación por calquera medio dos previstos na Lei 39/2015:  Modelo de declaración responsable de espectáculos públicos e actividades recreativas (ANEXO) cuberto e asinado. Neste modelo declarará unha actividade compatible coas condicións do establecemento no apartado (“Actividade extraordinaria”) e coa orde de peche do lecer nocturno, que ordinariamente poderá ser a de “III.2.5.3 BAR”.  Seguro de responsabilidade civil en vigor (que cubra expresamente a actividade extraordinaria que se declara).  Informe asinado por técnico competente que indique que o establecemento cumpre coas condicións necesarias para celebrar a actividade recreativa extraordinaria distinta da propia do establecemento que se está a declarar. Todo o anterior, sen prexuízo das facultades de control e inspección do Concello sobre as actividades declaradas, así como calquera medida ó respecto que se adopte polas autoridades competentes. Asinado dixitalmente con data 23/10/2020 polo Sr. alcalde, Pablo Diego Moreda Gil. ANEXO MODELO DE DECLARACIÓN RESPONSABLE DE ESPECTÁCULOS PÚBLICOS E ACTIVIDADES RECREATIVAS DE CARÁCTER EXTRAORDINARIO DATOS DA PERSOA SOLICITANTE: MEMORIA EXPLICATIVA: DECLARO BAIXO A MIÑA RESPONSABILIDADE, COMO TITULAR/ORGANIZADOR DO ESPECTÁCULO PÚBLICO/ACTIVIDADE RECREATIVA, que é certo o que manifesto, e que achego a seguinte documentación que acredita: – Que non son precisas obras de acondicionamento do local para o desenvolvemento da espectáculo público ou actividade recreativa. – Que non require de plan de autoprotección ou de plan ou estudo específico segundo a normativa sectorial de aplicación. – Que se cumpren todos os requisitos para o exercicio temporal e extraordinario do espectáculo público ou actividade recreativa e que o local e as instalacións reúnen as condicións técnicas e de seguridade, funcionalidade, salubridade e as demais previstas no planeamento urbanístico e normativa sectorial aplicable. – Que a actividade conta coas autorizacións e informes sectoriais que resultan preceptivos para o seu exercicio. – Que conta coas autorizacións para a ocupación do dominio público ou sectoriais que resulten necesarias. – Que no caso de dispoñer de maquinaria, estará instalada sobre soportes antivibratorios e illada de paredes medianeiras. – Que a instalación eléctrica axústase ao Regulamento electrotécnico de baixa tensión. – Que se cumpren as condicións de illamento mínimas e os valores limites de inmisión e transmisión de ruído e vibracións consonte á lexislación e regulamentación vixentes. – Que a actividade dispón de extintores, iluminación de emerxencia, sinalización e demais condicións e instalacións de protección contra incendios segundo o disposto na normativa vixente. – Que as instalacións cumpren cos regulamentos técnicos específicos das instalacións e normas fixadas no planeamento municipal. – Que a actividade cumpre coas normas de accesibilidade. – Que cumprirán os requisitos relativos ás medidas hixiénico - sanitarias. – Que se cumprirán os requisitos da normativa específica de tratamento de residuos, de resultar esixible. – Que achega toda a documentación preceptiva. DECLARO, ASÍ MESMO: – Que cumpre todos os requisitos establecidos na normativa vixente para o exercicio da actividade, que dispón da documentación que así o acredita, que a porá a disposición da Administración cando lle sexa requirida e que se compromete a manter o cumprimento das anteriores obrigas durante o período de tempo inherente a dito exercicio(as actividades nocturnas e as diúrnas susceptibles de contaminación acústica que se desenvolvan no interior dun local disporán do correspondente certificado de illamento acústico do local expedido por empresa homologada, asinado por técnico competente). – Que ao tratarse dunha actividade de exercicio continuado, axustarase ás esixencias derivadas da nova normativa que resulte de aplicación, previa obtención das autorizacións, que no seu caso, resulten preceptivas para o seu exercicio. ADVÍRTESE QUE a inexactitude, falsidade ou omisión, de carácter esencial, de calquera dato ou información que se incorpore á declaración responsable, así como a non presentación da declaración responsable ou da documentación requirida para acreditar o cumprimento de lo declarado, determinarán la imposibilidade de continuar co exercicio da actividade dende o momento no que se teña constancia de tales feitos, sen prexuízo das posibles responsabilidades penais, civís ou administrativas. Así mesmo, a resolución da Administración Pública que declare tales circunstancias poderá determinar a obriga do interesado de restituír a situación xurídica ao momento previo ao recoñecemento ao exercicio do dereito ou ao inicio da actividade correspondente, así como a imposibilidade de instar un novo procedemento co mesmo obxecto durante un período de tempo determinado (entre tres meses e un ano), todo isto, consonte aos termos establecidos nas normas sectoriais de aplicación. O interesado AUTORIZA e DÁ o seu CONSENTIMENTO informado, libre e específico ó Concello de Cedeira para o tratamento dos datos persoais aquí reflectidos para actividades que son propias do mesmo, para o seguimento e xustificación da actividade no exercicio dos poderes públicos ostentados por esta Administración en aras de dar cumprimento ao interese xeral propugnado polo artigo 103 da CE en relación co disposto na Lei 39/2015, de 2 de outubro, do procedemento administrativo común das Administracións Públicas. En Cedeira, ……… de …………………… de 2020. Asdo.: DOCUMENTACIÓN A PRESENTAR POLOS SOLICITANTES: